Euroopa Liidu Teataja L 185 , 15/07/1988 Lk 0006 - 0007

Soomekeelne eriväljaanne: Peatükk 3 Köide 26 Lk 0249

Rootsikeelne eriväljaanne: Peatükk 3 Köide 26 Lk 0249



Nõukogu määrus (EMÜ) nr 2050/88, 24. juuni 1988, millega muudetakse määrust (EMÜ) nr 1883/78, millega kehtestatakse üldeeskirjad sekkumise finantseerimiseks Põllumajanduse Arendus- ja Tagatisfondi tagatisrahastust EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 21. aprilli 1970. aasta määrust (EMÜ) nr 729/70 ühise põllumajanduspoliitika rahastamise kohta, [1] viimati muudetud määrusega (EMÜ) nr 2048/88, [2] eriti selle artikli 3 lõiget 2, võttes arvesse komisjoni ettepanekut, [3] võttes arvesse Euroopa Parlamendi arvamust, [4] võttes arvesse Euroopa Kontrollikoja arvamust [5] ning arvestades, et: määrusega (EMÜ) nr 1883/78 [6](viimati muudetud määrusega (EMÜ) nr 2095/87 [7]) on hõlmatud riikliku ladustamisena rakendatavate sekkumismeetmete finantseerimise põhieeskirjad; kõnealuse määruse artiklites 7 ja 8 osutatud ladustatud kauba tarbimisväärtuse vähenemist käsitlevaid eeskirju tuleb kohandada vastavalt põllumajanduslike kulude finantseerimise uutele suunistele, mis on sätestatud Euroopa Ülemkogu 11. ja 12. veebruari 1988. aasta otsustes, ning mille kohaselt tuleb ladustamise normaalne olukord taastada 1992. aastaks; alates 1989. aastast tuleks ühist turukorraldust käsitlevate määruste alusel kokku ostetud põllumajandussaaduste ja -toodete tarbimisväärtust üldiselt vähendada otse kokkuostmise ajal; erakorraline tarbimisväärtuse vähendamine viiakse läbi aastatel 1989-1992 ühenduse vastavatesse eelarveosadesse sel eesmärgil kirjendatud assigneeringute alusel; nende määruse (EMÜ) nr 1334/86 [8] sätete kohaldamist, milles komisjonil lubatakse vähendada riikliku ladustamise kulude arvutamiseks kasutatavat ühtset intressimäära ja ühtseid standardsummasid, tuleb jätkata kuni 1992. aastani, kuna sekkumisvarud ei ole oluliselt kahanenud, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1883/78 muudetakse järgmiselt. 1. Artikli 5 teine lõik asendatakse järgmisega: "Olenemata esimesest lõigust, on komisjonil luba kinnitada majandusaastateks 1989-1992 representatiivtasemest madalama tasemega ühtne intressimäär. Kui liikmesriigi tasutud intressimäär on fikseeritud intressimäärast madalam, võib komisjon kõnealuse liikmesriigi jaoks fikseerida ühtse intressimäära sellel madalamal tasemel." 2. Artikli 6 teine lõik asendatakse järgmisega: "Olenemata esimesest lõigust, on komisjonil luba kinnitada eelarveaastateks 1989-1992 ühtne standardsumma tasemel, mis vastab kolmele neljandikule tavapärasel alusel kehtestatud ühtsest standardsummast." 3. Artiklid 7 ja 8 asendatakse järgmistega: "Artikkel 7 Artikli 4 lõikes 1 osutatud aastaaruannetes määratakse ühest eelarveaastast järgmisse ülekantavate ladustatud tootekoguste maksumus üldjuhul vastavalt nende kokkuostuhinnale. Ühest eelarveaastast järgmisse ülekantavate koguste hinna fikseerimise kord määratakse eri toodete puhul kindlaks sekkumisametite poolt määruse (EMÜ) nr 729/79 artiklis 13 sätestatud korras registreeritud arvestusliku väärtuse alusel. Artikkel 8 1. Kui riiklikus sekkumislaos oleva toote hinnanguline müügihind on kokkuostuhinnast madalam, kohaldatakse asjaomase toote kokkuostmisel tarbimisväärtuse vähendamist kajastavat protsendimäära. Kõnealune protsendimäär määratakse iga toote puhul kindlaks määruse (EMÜ) nr 729/70 artiklis 13 sätestatud korras enne iga aasta algust. 2. Tarbimisväärtuse vähendamist kajastav protsendimäär ei ületa asjaomase toote kokkuostuhinna ja eeldatava realiseerimishinna vahet. 3. Komisjon võib näha ette, et kokkuostmise ajal võib tarbimisväärtuse vähendamist piirata vastavalt lõikele 2 arvutatud protsendimäära osani. Kõnealune osa ei saa olla väiksem kui 70 % lõike 1 sätete alusel kindlaksmääratud tarbimisväärtuse vähendamise protsendimäärast. Sellistel juhtudel viib komisjon majandusaasta lõpus läbi teise tarbimisväärtuse vähendamise vastavalt lõikes 5 märgitud meetodile. 4. Ajavahemikul 1989-1992 viiakse erakorralised tarbimisväärtuse vähendamised läbi iga aasta alguses ühenduse vastavatesse eelarveosadesse kirjendatud assigneeringute alusel, et normaalne olukord ladudes taastuks 1992. aastaks. 5. Lõike 3 teises lõigus ja lõikes 4 osutatud tarbimisväärtuse vähendamiste puhul määrab komisjon määruse (EMÜ) nr 729/70 artiklis 13 sätestatud korras kindlaks tarbimisväärtuse vähenemise kogumäära toodete ja liikmesriikide kaupa." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolevat määrust kohaldatakse alates 1. oktoobrist 1988. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 24. juuni 1988 Nõukogu nimel eesistuja M. Bangemann [1] EÜT L 94, 28.4.1970, lk 13. [2] EÜT L 185, 15.7.1988, lk 1. [3] EÜT C 129, 18.5.1988, lk 18. [4] Arvamus esitatud 16. juunil 1988 (Euroopa Ühenduste Teatajas veel avaldamata). [5] EÜT C 166, 25.6.1988, lk 6. [6] EÜT L 216, 5.8.1978, lk 1. [7] EÜT L 196, 17.7.1987, lk 3. [8] EÜT L 119, 8.5.1986, lk 18. --------------------------------------------------